Әслах Гаязов

Әслах Гаязов,  Әслах Гаяз улы Гаязов (1922 елның 22 сентябре, РСФСР, ТАССР, Минзәлә кантоны, Яңа Әлем ― 1997 елның 22 августы, РФ, ТР, Актаныш районы, Актаныш) ― Бөек Ватан сугышында катнашкан журналист. Актаныш (1945―1949 елларда), Кайбыч (1951―1952 елларда) һәм Сарман (1963―1974 елларда) районнары газеталары мөхәррире булып эшләгән. Татарстан АССР атказанган мәдәният хезмәткәре (1972). 1957 елдан СССР Журналистлар берлеге әгъзасыФ. М. Моратов, Й. Ә. Хуҗин. Актаныш – туган җирем. Икенче басма. К.: 2010,  462нче бит..

 Тәрҗемәи хәле 
1922 елның 22 сентябрендә Татарстан АССР Минзәлә кантоны (хәзерге Актаныш районы) Яңа Әлем авылында туган. Яңа Әлем җидееллык, Актаныш урта (1940) мәктәпләрен тәмамлаган. 1940 елда Яңа Богады мәктәбендә укыта башлаган. 1940 елның октябрь аенда Актаныш хәрби комиссариаты тарафыннан хәрби хезмәткә чакырыла. Бөек Ватан сугышында катнаша. Төньяк-Көнбатыш фронтның  763нче укчы полкы составында Карелия өчен барган сугышларда катнаша. 1941 елның 26 ноябрендә күрсәткән батырлыгы өчен рядовой Ә. Гаязов «Сугышчан хезмәтләре өчен» медале белән бүләкләнә Гаязов Аслях Гаязович. poisk.re. 1942 елның июнь аенда туган ягына капитан званиесендә II группа инвалид булып кайтаСведения об Асляхе Гаязове из учётно-послужной картотеки. poisk.re.

1943 елда ВЛКСМның Актаныш райкомына икенче сәркатип итеп сайлана. 1943―1945 елларда ВКП(б)ның Актаныш райкомында пропагандист була.

1945―1949 елларда ― Актаныш районының «Колхоз ударнигы» (1998 елдан «Актаныш таңнары») газетасыныңАктаныш таңнары. Татарская энциклопедия TATARICA) мөхәррире Гәзит турында. aktanysh-rt.ru.

1949―1951 елларда ВКП(б) өлкә комитеты каршындагы икееллык партия мәктәбен тәмамлап, Кайбыч районына җибәрелә, 1951―1952 елларда әлеге районның «Колхоз бригадасы» (хәзерге «Кайбыч таңнары» Кайбыч таңнары. РедакцияКайбыч таннары. tatmedia.com) газетасы мөхәррире булып эшли. 

1952―1954 елларда ― «Кызыл Татарстан» газетасының үз хәбәрчесе.

1954―1957 елларда КПСС ҮК каршындагы Югары партия мәктәбендә укып, журналистика бүлеген тәмамлаган.

1957―1960 елларда ― «Совет Татарстаны»ныңВатаным Татарстан (газета). tatjur.ru үз хәбәрчесе.

1960―1962 елларда Актаныш районының «Колхоз ударнигы» газетасының авыл хуҗалыгы бүлеге мөдире, аннары партия өлкә комитетының районара «Коммунизм таңы» газетасының (Минзәләдә чыккан) үз хәбәрчесе.

1962 елда Актаныш райкомының пропаганда һәм агитация бүлеге мөдире, аннары Минзәлә җитештерү идарәсе парткомының инспектор-оештыручысы.

1962―1973 елларда ― Сарман районының «Ленинчы» (хәзерге  «Сарман») газетасы мөхәррире.

1974―1985 елларда – «Социалистик Татарстан» газетасының Актаныш, Минзәлә, Сарман районнары буенча үз хәбәрчесе.

1985 елдан пенсиядә. Актаныш ветераннар советы рәисеГаязов Әслах Гаяз улы / Сарман районы энциклопедиясе. 1нче китап (төзүче Дамир Гарифуллин). Яр Чаллы: «Идел-йорт», 2000, 60нчы бит..

1997 елның 22 августында вафат. Кабере Актаныш авылы зиратында

 Бүләкләре, мактаулы исемнәре 
 1941 ― «Сугышчан хезмәтләре өчен» медале 
 «1941—1945 еллардагы Бөек Ватан сугышында Алманияне җиңгән өчен» 
 Хезмәт Кызыл Байрагы ордены
 1972 ― ТАССР атказанган мәдәният хезмәткәре
 СССРның төрле елларда алган 11 медале. 
 Шәхси тормышы 
Хатыны Нәҗибә Гаязова, укытучы, район газетасы хәбәрчесе. Өч уллары, оныклары.

 Искәрмәләр 

 Әдәбият 
 Гаязов Әслах Гаяз улы / Сарман районы энциклопедиясе. 1нче китап (төзүче Дамир Гарифуллин). Яр Чаллы: «Идел-йорт», 2000, 60нчы бит.
 Ф. М. Моратов, Й. Ә. Хуҗин. Актаныш – туган җирем. Икенче басма. К.: 2010,  462нче бит.

 Сылтамалар 

Төркем:Татар журналистлары 
Төркем:Татарстан журналистлары
Төркем:Ватаным Татарстан журналистлары
Төркем:Мөхәррирләр
Төркем:«1941-1945 еллардагы Бөек Ватан сугышында Алманияне җиңгән өчен» медале белән бүләкләнүчеләре
Төркем:Сугышчан хезмәтләре өчен медале белән бүләкләнүчеләр
Төркем:Бөек Ватан сугышында катнашучылар
Төркем:Капитаннар
Төркем:ТАССР атказанган мәдәният хезмәткәрләре
Төркем:Югары фирка мәктәбен тәмамлаучылар